rlitschk/wikidir huggingface dataset:
Na dat Neddersassische Stratengesett is de Landkreis Veern Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert. De höögste Nummer is de Kreisstraat 75. De Nummern sünd aver nich all vergeven. Dat gifft vondaag 50 Kreisstraten in’n Landkreis. De Kreisstraten in’n olen Landkreis Veern hebbt de Nummern 1 bet 38. De Kreisstraten mit de Nummern 60 bet 75 doot in de fröhere Exklaav Thänhusen liggen, de bet to’n 1. Juli 1972 noch to’n Landkreis Bruunswiek höört hebbt. Alltohoop gift dat üm un bi 230 Kilometer Kreisstraten in’n Landkreis Veern un 140 Kilometer Radweeg, de an de Kreisstraten langsgaht. Tostännig för den Ünnerholt is de Kreisstratenmeesteree in Veern. Liste der Kreisstraßen (PDF, 26 kB) https://www.landkreis-verden.de/auto-und-verkehr/kreisstrassen/ Gerd Brandt: 775 Jahre Haberloh. in: Heimatkalender des Landkreises Verden 2012, S. 105–112 Listen von de Kreisstraten in Neddersassen Ammerland | Auerk | Bentem | Bronswiek | Celle | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Göttingen | Hameln-Purmunt | Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land)
De Bahnhoff Harsfeld is en Bahnhoff mit twee Gleise in’n Oort Harsfeld. De Bahnhoff liggt an de Bahnlien Bremerhoben–Buxthu. De Bahnhoff höört to’n HVV. He liggt in’n Süüdwesten von’n Oort an de Eck von Landsstraat 124 un Kreisstraat 26n. 1902 hett de Bahnlien Bremervöör–Bookholt apenmaakt, de in Bremervöör an de Bahnlien Bremerhoben–Stood anslaten hett. Dor is denn ok de eerste Bahnhoff boot worrn. An’n 19. Dezember 1928 hett de Buxthu-Harsfeller Iesenbahn de Bahnlien Buxthu–Harsfeld apenmaakt. De Personenverkehr twüschen Bremervöör un Bookholt is an’n 26. Mai 1968 instellt worrn un de Personenverkehr twüschen Buxthu un Harsfeld an’n 31. Mai 1969. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 sien Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S3 von de S-Bahn Hamborg) föhren. Siet disse Tied warrt dat as Bahnlien Bremerhoben–Buxthu bedreven. Nadem de Lien S3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S3) weer nu Buxthu. De Afkörten in dat
Albert Louis François Fert (* 7. März 1938 in Carcassonne, Aude) is en franzöösch Physiker. Hüm wurr 2007 de Nobelpries för Physik tospraken. Albert Fert wurr as Söhn vun den Physiker Charles Fert un de Mestersche Irmine Fert borene Signoles boren. Ok sien een Johr jüngerer Bröer André is Physiker. Nah den Besöök vun dat Pierre-de-Fermat-Gymnasium in Toulouse studeer he 1957 bit 1962 Mathematik un Physik an de École Normale Supérieure (Rue d’Ulm) in Paris. Van 1962 bit 1964 weer he Assistent an de Universität Grenoble un fertig sien Afslussarbeit Résonance magnétique nucléaire de l'hydrogène absorbé par le palladium (Kernspinresonanz vun up Palladium afsorbeerten Waterstoff) an. Van 1964 bit 1965 hett he sien Wehrdeenst leist, um denn as Böverassistent an de Universität Paris-Süd to gahn. Dor kreeg he 1970 mit en Arbeit över Transporteegenschapen vun Iesen un Nickel sien un övernehm de Leitung vun en Forschungsgrupp. Siet 1976 lehrt he dor as Perfesser. Siet 1995 is he tosätzlich wetenschaplerisch Direkter vun de vun hüm mitbegrünnd gemeensam Labor vun sien Universität un vun dat Centre national de la recherche scientifique. De Grupp um Fert hett 1988 den GMR-Effekt in dünn Schichten ut Iesen un Chrom opdeckt. Wenig later hett de Grupp
Tschuktschen (ok Luoravetlanen nah jem ehr eegen Spraak) sünd een autochton Volk in den wieten Oosten vun Russland, in Sibirien. De meisten vun jem leevt up de Tschuktschen-Halfinsel in den Sülvstännigen Kreis vun de Tschuktschen. De een oder anner leevt ok in de Streek dor umto. Alltohopen gifft dat up de ganze Welt um un bi 15.000 Tschuktschen. Bi 10.400 vun jem snackt de Tschuktsche Spraak, een ole sibiirsche Spraak. De Tschuktschen leevt in dat Binnenland un an de Küst vun de Beringstraat un vun de Nöördliche Iessee. De Tschuktschen in’t Binnenland weert Rentiertschuktschen nömmt. Dat heet in jem ehr eegen Spraak cawcw. Dor kümmt woll ok dat russisch Woort tschuktsch vun her. Se befaat sik mit de Tucht vun Rentiere, man ok mit dat fangen vun Fisch un mit de Jagd. De Tschuktschen an de Küst weert Seetschuktschen nömmt un jaagt ok grote Tiere as Waalfisch un Walross. Ut de Knaken vun jem ehr Büüt maakt se fein Snittjerwarks. Dat Huus vun de Tschuktschen warrt Jaranga nömmt. Bloß een Woort ut de Tschuktschen ehre Spraak is ok up Düütsch bekannt. Dat Woort för Lachs is up tschuktsch qetaget. Un wi seggt to de Aart vun Lachs, de den Keta-Kaviar
Jurij Sergejewitsch Rytcheu (russisch Юрий Сергеевич Рытхэу; * 8. März 1930 in Uelen, Tschukotka, in den wieten Oosten vun Russland; † 14. Mai 2008 in St. Petersborg, Russland) weer en tschuktschischen Schriever. Sien Vadder weer Jäger. He güng toeerst nah Anadyr. Dat is de Hööftstadt vun den Landstreek, wo he leben dö. Dor hett he bi dat Blatt Sowjetskaja Tschukotka mitarbeit. 1949 maak he sik up nah Leningrad. Dor studeer he an de Universität. Blangenbi öbersett he Puschkin un annere russisch Klassiker in de tschuktische Spraak. 1953 keem de eerste Band mit Vertellen vun em rut. De heet Ljudi Naschego berega, up Platt bedutt dat: Minschen vun dat anner Över. 1956 keem sien eerste Roman rut. De heet Tschukotskaja Saga, up Platt Tschuktschisch Saga. Een ganzen Barg Böker keem achternah bit in de 1980er Jahren. Rytcheu leev toletzt in Sankt Petersborg. He is de eenzigst Schriever vun de autochtonen Volksgruppen in den Noorden vun Russland, de ok buten de Heimaat bekannt wurrn is. Sien Romane sünd in verscheedene Spraken öbersett un to’n Deel sünd dor ok Filme vun dreiht. Up düütsch sünd siene Böker bi den Unionsverlag rutkamen. Der Mondhund. Der letzte Schamane. Die Reise der Anna Odinzowa. Im Spiegel
Twielenfleet (hoochdüütsch Twielenfleth) is en Dörp in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. Twielenfleet liggt in de Masch von de Ünnerelv in de eerste Miel von Oolland. In’n Oosten liggt de Insel Lühsand. De Naveröörd sünd Hullern in’n Süden, Speersoort in’n Westen un Wöhrn un Bassenfleet in’n Noordwesten. Op dat annere Över von de Elv in Sleswig-Holsteen doot de Öörd Haseldörp un Heteln liggen. Twielenfleet kummt 1059 toeerst in de Oorkunnen vör. In’n Eersten Weltkrieg sünd 47 Soldaten ut Twielenfleet fullen oder vermisst un in’n Tweten Weltkrieg 102. In de Franzosentied hett de Oort toeerst 1810 bet 1811 binnen dat Königriek Westfalen de Mairie Twielenfleet in’n Kanton Steenkark billt un hett denn von 1811 bet 1814 to dat Franzöösche Kaiserriek ünner Napoleon un dor to een Deel to de Mairie Hullern-Twielenfleet un to’n annern Deel to de Mairie Steenkark höört. De beiden Mairien legen all beid in’n Kanton Jörk. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. De Oort is 1966 dör dat Gesett över dat Tohoopsluten von de Gemenen
De Bahnhoff Ruschwedel is en Bahnhoff mit een Gleis in dat Dörp Ruschwedel. De Bahnhoff liggt an de Bahnlien Bremerhoben–Buxthu. De Bahnhoff höört to’n HVV. He liggt in’n Süden von dat Dörp an de Ruschwedeler Straat. 1928 is de Bahnlien Buxthu–Harsfeld boot worrn (de vondaag Deel von de Bahnlien Bremerhoben–Buxthu is). To de Tied is ok de Bahnhoff Ruschwedel inricht worrn. Apenmaakt hett de Bahnlien an’n 22. Dezember 1928. De Personenverkehr twüschen Buxthu un Harsfeld is to’n 31. Mai 1969 instellt worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S3 von de S-Bahn Hamborg) föhren. Nadem de Lien S3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S3) weer nu Buxthu. De Afkörten in dat Bahnamtliche Betriebsstellenverzeichnis is ARWD un de Internatschonale Bahnhoffsnummer 599722. De Bahnhoff hett een Bahnstieg, dat is en Siedenbahnstieg. De Park&Ride-Anlaag hett söss Parkplätz för Autos un
De Bahnhoff Obbens is en Bahnhoff mit een Gleis in dat Dörp Obbens. De Bahnhoff liggt an de Bahnlien Bremerhoben–Buxthu un höört to’n HVV. He liggt in’n Noorden von dat Dörp an de Stoder Straat (L 130). 1928 is de Bahnlien Buxthu–Harsfeld boot worrn (de vondaag Deel von de Bahnlien Bremerhoben–Buxthu is). To de Tied is ok de Bahnhoff Obbens inricht worrn. Apenmaakt hett de Bahnlien an’n 22. Dezember 1928. De Personenverkehr twüschen Buxthu un Harsfeld is to’n 31. Mai 1969 instellt worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S3 von de S-Bahn Hamborg) föhren. Nadem de Lien S3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S3) weer nu Buxthu. De Afkörten in dat Bahnamtliche Betriebsstellenverzeichnis is AAPS un de Internatschonale Bahnhoffsnummer 616408. De Bahnhoff hett een Bahnstieg, dat is en Siedenbahnstieg. De Park&Ride-Anlaag hett 25 Parkplätz för Autos
Wladimir Wladimirowitsch Wasjutin (russisch: Владимир Владимирович Васютин, wetenschaplich Transliteratschoon Vladimir Vladimirovič Vasjutin; * 8. März 1952 in Charkow, Ukrainische SSR; † 19. Juli 2002) weer en Pilot un ehmalger sowjeetsch Kosmonaut vun ukrainsch Natschonalität. Wladimir Wasjutin hett de Luftwappenhoochschool in Tschugujew besöcht, de he 1973 spoodriek afslooten hett. Nahdem de Pilot mit Fallschermspringerutbillen 1976 as Kosmonaut utwählt wurr, fung he an’ 23. August 1976 de Grundutbillen för Kosmonauten OKP an, de he nah Övernahm dör dat Juri-Gagarin-Kosmonautentrainingszentrum an’ 1. Dezember 1978 denn an’ 30. Januar 1979 afsluuten kunn. Nahdem Wasjutin 1980 Afsolvent vun de Militärakademie vun de Luftstrietkkräfte „J. A. Gagarin“ in Monino wurr, is de Pilot Pilot 1985 as Kommandant vun de veerte Stammbesatten vun Saljut 7 mit dat Ruumschipp Sojus T-14 in den Weltruum flagen. Mit an Bord weer de Bordingenieur Georgi Michailowitsch Gretschko un de Forschungskosmonaut Alexander Alexandrowitsch Wolkow. Gretschko is denn tosommen mit Wladimir Alexandrowitsch Dschanibekow nah en körten Övergangstiet weer to de Eer torüchflagen, wiels Wolkow, Wasjutin un Wiktor Petrowitsch Sawinych an Bord vun de Ruumstatschoon bleeven. An Bord vun de Ruumstatschoon wurrn ünner anner militärische Experimente in dat TKS-Ruumschipp dörführt. Aber de Gesundheitstostand vun Wasjutin wurr wiels den Upenholt an Bord vun Saljut 7
De Samtgemeen Ne’enkarken (hoochdüütsch Samtgemeinde Neuenkirchen) weer en Rebeetsverband in’n Westen von’n Landkreis Oosterholt. De Samtgemeen is 1966 ut de Gemenen Ne’enkarken, Rade un Aschwarden billt worrn. De Gemenen hebbt jemehr Verwaltungsopgaven an dat gröttere Raadhuus in Ne’enkarken afgeven. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. De Öörd sünd all Deel worrn von de grote Eenheitsgemeen Swonewebel. De Samtgemeenraad harr veer Liddmaten. 1966–: Johann Holler Walter Kruse
Rade (hoochdüütsch Rade) is en Dörp in de Gemeen Swonewebel in’n Landkreis Oosterholt, Neddersassen. Bi Rade höört ok de Fährplaat to. Rade liggt in de Oosterstoder Masch. Bet to de Werserkorrekschoon (1887–1895) leeg dat ok an de Werser. Vondaag liggt de Hauptstroom von de Werser aver en goden Kilometer in’n Westen. Nich wied af von Rade münnt de fröhere Rechte Blangenarm von de Werser in’n Stroom. De Naveröörd sünd Hassel un Wortfleet in’n Noorden, Aschwarden un Brook in’n Noordoosten, Meyenborg un Hinnbeek in’n Oosten, Ne’enkarken in’n Süden un Harriersand in’n Noordwesten. Rade kummt üm 1100 rüm toeerst in de Oorkunnen vör. In’n April 1854 sünd bi en Füür 19 Hööv afbrennt un in’n Mai 1929 wedder bi en Füür ölven Hööv. In de Franzosentied von 1810 bet 1814 hett de Oort to de Mairie Blomendal in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett bet 1885 to de Amtsvaagdie Ne’enkarken in dat Amt Blomendal tohöört. En lütten Deel mit dree Hüüs hett ganz fröher ok to dat Amt Hagen höört. Na 1885 weer dat in’n Kreis Blomendal. 1932 is
De Bethlehem-Kark is de Kark von dat evangeelsch-luthersche Kaspel Hipst (Karkenkreis Bremervöör-Zeven). De Karkengemeen hett üm un bi 1500 Liddmaten. Dat Kaspel Örel weer temlich groot un wietlöftig. Dorüm hett de Karkengemeen bi de Landskark in Hannover en Andrag stellt, dat se en twete Kark boon dröfft. Nadem de Landskark sik inverstahn wiest hett, hett de Karkenvörstand an’n 10. Januar 1958 afstimmt, woneem de Kark boot warrn schull. Alfs un Eversdörp wullen de Kark geern in Eversdörp hebben, denn de beiden Öörd weren jüst so wied von Örel weg as Hipst. Hipst hett sik aver mit een Stimm Vörsprung dörsetten kunnt. As Boplatz harr de Karkenvörstand sik dat Grundstück gegenöver von dat Gasthuus Köster utkeken. Wilhelm Köster hett dat 0,3963 Hektar grote Grundstück denn gegen en Stück Holtland in de Raffheid tuuscht. As Architekt is Johannes Stahmann ut Buxthu beopdragt worrn. De Grundsteen is an’n 6. November 1958 leggt worrn. Dat Richtfest weer denn al an’n 20. Dezember 1958. 1960 weer de Kark trech un is an’n 22. Januar von Landsbischop Johannes Lilje wieht worrn. Egenstännige Gemeen is de Kark Anfang 1961 worrn. En Örgel mit 9 Registers hett de Kark 1963 kregen. Boot hett se Paul Ott Orgelbau. 1960–1987:
Meckelst is en Dörp in de Gemeen Geestland in’n Landkreis Cuxhoben, Neddersassen. Polietsch is de Oort Deel von de Oortschop Lintig binnen de Stadt Geestland. Üm un bi een Kilometer in’n Süden von’n Oort flütt de Wittgeest langs. In’n Oosten liggt dat Naturschuulrebeed Lang Moor. De Naveröörd sünd Maurismaur un Hoorn in’n Noordoosten, Armsdörp in’n Oosten, Langenmoor, Grotenhain un Lüttenhain in’n Süüdoosten, Langel in’n Süden, Wisswohl un Hainmöhlen in’n Süüdwesten un Lintig un Ankloh in’n Noordwesten. De öllste Fund ut de Vörgeschicht is de Steenkist von Meckelst, de ut de Bronztied stammt un 1896 funnen worrn is. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort is 1971 Liddmaat von de Samtgemeen Beers worrn un an’n 1. März 1974 denn Deel von de Gemeen Lintig in
Wisswohl (hoochdüütsch Wüstewohlde) is en Oort in de Gemeen Geestland in’n Landkreis Cuxhoben, Neddersassen. Polietsch höört de Oort al siet öllers bi Hainmöhlen bi. En poor hunnert Meter in’n Noorden von’n Oort flütt de Wittgeest langs. De Naveröörd sünd Lintig in’n Noorden, Meckelst in’n Noordoosten, Langenmoor in’n Oosten, Grotenhain un Lüttenhain in’n Süüdoosten, Langel in’n Süden, Köhlen un Ringst in’n Süüdwesten un Hainmöhlen in’n Westen. In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort hett al siet öllers to Hainmöhlen tohöört. Siet 1. April 1971 weer Hainmöhlen Liddmaat von de eerste Samtgemeen Beers. An’n 1. März 1974 is mit de Gemeenreform in Neddersassen de Gemeen Hainmöhlen Deel von de Gemeen Ringst worrn un hett denn to de ne’e Samtgemeen Beers tohöört. Gemeen Ringst un Samtgemeen Beers
Langel (hoochdüütsch Langel) is en Hoff in de Gemeen Geestland in’n Landkreis Cuxhoben, Neddersassen. Polietsch höört de Oort al siet öllers bi Hainmöhlen bi. An’n Süüdrand von Langel flütt de Scheebeek langs. In’n Süüdoosten liggt dat Naturschuulrebeed Mietenmoor un in’n Süden dat Windbrackenholt. De Naveröörd sünd Meckelst in’n Noorden, Grotenhain in’n Oosten, Lüttenhain, Nee Eversdörp un Op de Hööv in’n Süüdoosten, Drüddgeest in’n Süden, Haxhoorn un Köhlen in’n Süüdwesten, Ringst in’n Westen un Hainmöhlen un Wisswohl in’n Noordwesten. In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Beers tohöört un denn von 1859 net 1885 to dat Amt Leh. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort hett al siet öllers to Hainmöhlen tohöört. Siet 1. April 1971 weer Hainmöhlen Liddmaat von de eerste Samtgemeen Beers. An’n 1. März 1974 is mit de Gemeenreform in Neddersassen de Gemeen Hainmöhlen Deel von de Gemeen Ringst worrn un
Breedmeh is en Oort in de Gemeen Alfs (Samtgemeen Geestborn) in’n Landkreis Rodenborg, Neddersassen. De Oort liggt an’t Över von de Meh. De Naveröörd sünd Langeln in’n Noorden, Abbenseet in’n Noordoosten, Isheim un Mehdörp in’n Oosten, Alfs un Eversdörp in’n Süden, Nee Eversdörp in’n Süüdwesten un Hain un Doornsood in’n Noordwesten. Breedmeh kummt 1310 as tho der Breden Mehe toeerst in de Oorkunnen vör. Dor leeg en Foort dör de Meh. De Meh weer fröher de Grenz twüschen de Kaspels Loomst un Örel un is vondaag de Grenz twüschen de Landkreise Rodenborg un Cuxhoben. 1397 hett Hennecke Becker de Watermöhl in Breedmeh an Johann II. von Schlamstorp verköfft, wat later de Arzbischop von Bremen ween is. Von 1663 bet 2003 hett de Möhl de Familie Steffens tohöört. In de Franzosentied von 1810 bet 1814 hett de Oort to de Mairie Bremervöör in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Bremervöör tohöört. Na 1885 weer dat in’n Kreis Bremervöör. 1977 is dat Deel von’n Landkreis Rodenborg worrn. De Oort is 1912 Deel von de
Köben (hoochdüütsch Köven) is en Oort in de Gemeen Loomst (Samtgemeen Loomst) in’n Landkreis Cuxhoben, Neddersassen. Vondaag is de Oort mit Loomst tohoopwussen un warrt kuum noch as egen Oort wohrnahmen. Köben liggt in’n Süden von’n Westerbarg op de Geest. De Naveröörd sünd Rahden, Wohlenbeek un Hockmöhlen in’n Noordoosten, Ihlbeek in’n Oosten, Seth in’n Süüdoosten, Loomst in’n Süden, Sticht in’n Westen un Mittelsnohn, Nordahn un Varrel in’n Noordwesten. De Oort hett vör 1859 to de Vaagdie Loomst von dat Amt Bremervöör tohöört un is denn in dat Amt Oosten wesselt. Na 1885 weer dat in’n Kreis Neehuus. 1932 is dat Deel von’n Landkreis Wersermünn worrn un 1977 von’n Landkreis Cuxhoben. Köben is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. De freewillige Füürwehr Loomst is för Köben mit tostännig. Dör Köben löppt de Kreisstraat 21, de in’n Noordwesten na Bröckelbeek un dör de Wingst geiht un in’n Süüdosten in Loomst an de Bundsstraat 495 rangeiht. De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 32 Kilometer in’n Oosten von
De Roothalsgoos (Branta ruficollis) is en Goos un warrt dor to de Seegöse (Branta) torekent. As all Göse höört se to de Aantenvagels mit to. Se is eng verwandt mit de Rottgoos (Branta bernicla). De Roothalsgoos is de buntest mank all Seegöse. De Feddern sünd swatt mit wat witte Lienen dor in, de Bost is rostroot in'e Farv. Goos un Ganner verscheelt sik in’t Utsehn nich. Beide weert bi 55 cm lang un 1 bit 1,5 kg swaar. Bi’t Flegen seht de Flunken sunnerlich small ut. Düütlich to sehn sünd dor twee witte Striepen up. De Göse, de noch nich bröden doot, fangt dat Ruden um den 15. Juli rüm an. In düsse Tied könnt se en poor Weken lang nich flegen. Um den 20. August rüm sünd se dor mit dör. To düsse Tied sünd ok de Jungvagels so wiet un könnt flegen. Se ruut nich mit all Feddern up’n Mol ruut vundeswegen noch wieter, wenn se al flegen könnt. De Roothalsgoos fritt Gras, sunnerlich Queller. Hüdigendags maakt se sik ok an Weten un Mais ran, de Jungen freet ok Insekten. De Goos is en Treckvagel un treckt hen un her twuschen de Gemarken in de europääsche Arktis, wo
Georg Weidenhöfer (* 13. Januar 1882 in Zeven; † 15. Dezember 1956 in Achem) weer en düütschen Politiker. Weidenhöfer is 1882 in Zeven boren. Na de Volksschool in Zeven, de Middelschool in Achem un de Bueree-School in Rodenborg weer Weidenhöfer landweertschoplichen Verwalter un Inspekter op Göder in Döringen, Pommern un Oostprüßen. Von 1907 bet 1915 hett he den Buurnhoff von de Familie bi Achem bewirtschaft. Na disse Tied weer he bet 1933 Kloostergoodspächter in Borgzittens. Weidenhöfer hett sik in de Agrarpolitik insett. He weer Maat von de Landweertschopskamer un von 1925 bet 1932 Afornten in’n Provinziallanddag Hannover, Maat in’n Vörstand von’n Hannöverschen Landbund, Vörsitter von’n Landbund in’n Kreis Zeven, Maat von’n Zevener Kreisdag un Kreisdeputeerten. Na de Rieksdagswahl an’n 4. Mai 1924 is Weidenhöfer in’n Wahlkreis Süüdhannover-Bruunswiek för de Natschonalsozialistische Freeheitspartei (later Völkische Arbeidsgemeenschop) in’n Rieksdag intagen. Bi de Rieksdagswahl an’n 7. Dezember 1924 is he ok noch maal wedder wählt worrn un bet Mai 1928 in’n Rieksdag bleven. Na en persönliche Rücksprache mit Adolf Hitler is Weidenhöfer an’n 1. April 1929 in de NSDAP (Maten-Nr. 121.760) intreden. As landweertschoplichen Fachberader von de NSDAP hett Weidenhöfer en grote Rull speelt, dat sik de Partei in’n Regerungsbezirk Stood utbreden kunn. Von
Kurt Hahn is de Naam von Kurt Hahn (üm 1863–na 1918), düütschen Verwaltungsbeamten, Kurt Hahn (1886–1974), düütschen Pädagoog, Kurt Hahn (1901–1944), düütschen Offzeer, Kurt Hahn (1907–1995), düütschen Ünnernehmer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Weidenhöfer is de Familiennaam von Georg Weidenhöfer (1834–1900), düütschen Politiker, Georg Weidenhöfer (1882–1956), düütschen Politiker, Matthias Weidenhöfer (* 1985), düütschen Schauspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.